เรื่องร้องเรียน (ร้องเรียน,ความปลอดภัย,ถนน,จราจร) วันที่ 2023-08-08 07:12:47 — แขวงสะพานสูง เขตสะพานสูง จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660031439
ขอความช่วยเหลือปรับถนนคอนกรีต บริเวณ ถนนรามคำแหง แขวงยานนาวา เขตสะพานสูง กรุงเทพมหานคร (จากการตรวจสอบข้อมูลพบว่า แขวงสะพานสูง) จุดสังเกต ตั้งแต่ช่วงสี่แยกไฟแดงร่มเกล้าขาเข้าไปจนถึงแยกไฟแดงพัฒนา ก่อนทางขึ้นถนนมอเตอร์เวย์ (ข้อมูลตามผู้ร้องแจ้ง) เนื่องจากผู้ร้องแจ้งว่าประสบปัญหาถนนคอนกรีตดังกล่าว ชำรุดเป็นหลุมเป็นบ่อ ถนนบางช่วงทรุดตัว ทำให้เวลาที่สัญจรผ่านนั้นทำให้รถกระแทกกับพื้นผิวถนน ผู้ร้องเกรงว่าจะได้รับอันตรายจากการสัญจร ส่งผลทำให้ผู้ร้องและประชาชนในพื้นที่ได้รับความเดือดร้อนไม่ได้รับความสะดวกในการสัญจรผ่านถนนเส้นดังกล่าว ประสบปัญหามาเป็นระยะเวลาประมาณ 1 ปี จึงประสงค์ให้หน่วยงานที่เกี่ยวข้องเร่งดำเนินการปรับปรุงซ่อมแซมถนนคอนกรีต เพื่อบรรเทาความเดือดร้อนแก่ประชาชน (ผู้ร้องประสงค์ให้ปกปิดชื่อ นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata